b'\n_START_ARTICLE_\nNikolaiitat\n_START_PARAGRAPH_\nNikolaiitoista ei tiedet\xc3\xa4 muuta kuin maininnat Ilmestyskirjassa (Ilm. 2:6,15), jossa heid\xc3\xa4n sanotaan seuraavan "Bileamin oppia, tuon miehen, joka opetti Balakille (Moabin kuninkaalle), miten vietell\xc3\xa4 israelilaiset harjoittamaan siveett\xc3\xb6myytt\xc3\xa4". Raamatun vuoden 1992 k\xc3\xa4\xc3\xa4nn\xc3\xb6ksen alaviitteess\xc3\xa4 kerrotaan nikolaiittojen olleen "seurakuntaa uhannut lahko". Eusebiuksen mukaan lahko oli lyhytik\xc3\xa4inen; siit\xc3\xa4 ei l\xc3\xb6ydy j\xc3\xa4lke\xc3\xa4k\xc3\xa4\xc3\xa4n vuoden 200 j\xc3\xa4lkeen. On ep\xc3\xa4varmaa onko heill\xc3\xa4 mit\xc3\xa4\xc3\xa4n tekemist\xc3\xa4 Nikolauksen kanssa, joka mainitaan Apostolien teoissa (Ap.t. 6:5).'